Dette dokumentet beskriver grensesnittet og ansvarsfordeling ved leveranse av Kapasitetsproduktene, xDSL og Operatøraksess(OA).

Det henvises til Generelle vilkår for Leide Samband, samt Produktblad(bilag2) og SLA(bilag3) i Hovedavtalene til xDSL og OA produktene. Det vises også til ”Veiledning om private ekomnett” utarbeidet av PT.

**Definisjoner**

**Funksjonell beskrivelse**

Et nett-termineringspunkt (NTP) er et fysisk punkt hvor kunden får tilgang til det offentlige kommunikasjonsnettet. Dette punktet er grensesnittet mellom Telenor og kunde.

Et kundeplassert nett-termineringspunkt (KTP) er et fysisk punkt hvor Telenor, dersom det er aktuelt, plasserer ut kundeplassert nett-termineringsutstyr, f.eks modem og node-utstyr.

Inntaksskjøt

Netterminering-

punkt (NTP)

Grensesnittskap

Sluttkunde C

Sluttkunde B

Sluttkunde A

Intern fremføring

Intern fremføring

Intern fremføring

Kundeplassert  
Netterminering-

punkt (KTP)

**Teknisk beskrivelse (NTP)**

NTP plasseres etter ”grunnmurprinsippet” dvs. nærmest mulig grunnmur/inntak hvor det er praktisk mulig å etablere punktet, se figuren over. Her termineres kabelen på et koblingspanel eller en nett-termineringsenhet (modem eller annet utstyr).

NTP plasseres i avlåst teknisk rom eller låsbart skap, grenesnittskap. Skal produktet leveres frem til et punkt etter NTP benyttes intern fremføring[[1]](#footnote-1) frem til hver enkelt sluttkundelokasjon. I en sluttkundelokasjon kan det plasseres ut Telenor-eiet utstyr, KTP, se sluttkunde C i figuren over.

Der det ikke kan etableres NTP innvendig etableres NTP utvendig i skap eller kum.

**Ansvarsfordeling**

**Telenors ansvar:**

Telenor har ansvaret for utstyret frem til NTP og eventuelt utstyr i KTP.

Telenor har også ansvaret for selve gjennomkoblingen i NTP.

**Kundens ansvar:**

Kunden er ansvarlig for å besørge og bekoste et egnet sted hvor Telenor kan sette opp et NTP, samt framføring og levering av elektrisk kraft til NTP når dette er nødvendig. Kunden eller sluttkunden har også ansvaret for å besørge og bekoste egnet sted hvor Telenor kan sette opp KTP, samt fremføring og levering av kraft til KTP når det er nødvendig. Dette gjelder også når Telenor skal levere tjenesten med CPE (kundeutplassert Ruter/Switch).

Kunden har ansvaret for intern fremføring mellom NTP og eget utstyr, eventuelt mellom NTP og KTP. Arbeid som utføres av Telenors entreprenør mellom NTP og sluttkundens utstyr, eventuelt mellom NTP og KTP skal belastes kunden eller privat netteier. Dette gjelder også i feilsituasjoner.

Kunden kan initiere behov for intern fremføring når ønsket produkt bestilles hos Telenor. Dette kan gjøres ved bestilling i Jara NetBusiness eller ved kontakt til kundeservice. Telenor formidler da bestillingen til entreprenør som vil ta kontakt med kunde for avklaring av oppdraget. Oppdraget blir et forhold mellom entreprenør og kunde og krever at kunden har avtale med Telenors prefererte entreprenører. Det er kundens ansvar at intern fremføring er ferdig til rett tid.

1. Intern fremføring kan eies av kunden, sluttkunden eller en 3.part (for eksempel Datasenter eller næringsbygg) [↑](#footnote-ref-1)